Micene

Micene of Mukene (Grieks: Μυκῆναι, Mykēnai, of Μυκήνη, Mykēnē) is ’n argeologiese terrein in Griekeland. Dit is sowat 90 km suidwes van Athene op Noordoos-Peloponnesos. Argos is 11 km suid daarvan en Korinthe 48 km noord. In die tweede millennium v.C. was Micene een van die belangrikste sentrums van die Griekse beskawing, ’n militêre vesting wat ’n groot deel van Suid-Griekeland oorheers het. Die deel van die Griekse geskiedenis tussen omstreeks 1600 en 1100 v.C. word die Miceense tydperk genoem met verwysings na Micene. Op sy hoogtepunt in 1350 v.C. het die sitadel en onderdorp ’n bevolking van 30 000 gehad en ’n oppervlakte van 32 hektaar. Naam Hoewel die sitadel deur die Grieke gebou is, word geglo die naam is nie Grieks nie, maar een van die Voorgriekse name van die streek. Volgens Griekse legendes hou die naam egter verband met die Griekse woord μύκης (mycēs, "sampioen") en die mitologiese figuur Perseus, wat dit genoem het na óf na die punt (mycēs) van sy swaardskede óf ’n sampioen wat hy op die terrein gepluk het. Die vroegste geskrewe vorm van die naam is Mykēnē (Μυκήνη), wat in Homeros se Ilias aangetref word. Die Miceense vorm is Mukānai, wat ’n meervoudsvorm het soos Athānai. Verwysings Bronne Beekes, Robert Stephen Paul (2009). Etymological Dictionary of Greek. Leiden and Boston: Brill. ISBN 978-9-00-417418-4. : Ongeldige |ref=harv (hulp) Chadwick, John (1976). The Mycenaean World. Cambridge, UK: Cambridge University Press. ISBN 0-521-29037-6. : Ongeldige |ref=harv (hulp) Chew, Sing C. (2000). "Neglecting Nature: World Accumulation and Core-Periphery Relations, 2500 BC to AD 1990". In Denemark, Robert A. (red.). World-System History: The Social Science of Long-Term Change. London and New York: Routledge. pp. 216–234. : Ongeldige |ref=harv (hulp) Eksterne skakels Dickinson-kollege se uitgrawings by Micene Micene: Navorsing en publikasie Voorwerpe uit Miceense graftombes Wikimedia Commons het meer media in die kategorie Micene. Hierdie artikel is vertaal uit die Engelse Wikipedia